হিন্দি ভাষার প্রেমের ছবি হিসেবে আশিকি (১৯৯০) মন কেড়েছিল দর্শকদের। সেই ছবির নায়কেই মজলো বিজেপি।
‘আশিকি’ খ্যাত রাহুল রায় যোগ দিলেন বিজেপিতে। কেন্দ্রীয় মন্ত্রী বিজয় গোয়েলের উপস্থিতিতে দিল্লিতে বিজেপি’র সদর দফতরে দলে যোগ দেন রাহুল।
তিনি বলেন, এই দিনটি তাঁর জন্য একটি বিশেষ দিন। এর জন্য বিজেপিকে ধন্যবাদ জানান রাহুল। রাজনীতিতে যোগ দিলেও তিনি অভিনয় চালিয়ে যাবেন বলে সাংবাদিকদের জানান ৪৯ বছর বয়সি এই অভিনেতা। 

এই বিষয়ে অন্যান্য খবর

সম্পর্কের ভাঙনের মাঝে এঁদের চুম্বনই বসন্ত আনল বলিউডে
সংস্কৃতে হানি সিংহ-এর গান ‘ধীরে ধীরে মেরি জিন্দেগি মে আনা’, দেখুন ভিডিও


২২ বছর বয়সে তিনি প্রথম ‘আশিকি’ ছবিতেই অভিনয় করেন। এর পরে ‘জুনুন’, ‘ফির তেরি কাহানি ইয়াদ আয়ি’-র মতো ছবিতেই অভিনয় করেছেন তিনি।
জনপ্রিয় রিয়েলিটি শো ‘বিগ বস’-এর প্রথম সিজন-এ ছিলেন রাহুল রায়। 


বিজেপিতে যোগ দিলেন রাহুল রায়। ছবি সৌজন্য: বিজেপি


বিজেপিতে যোগ দিয়ে রাহুল রায় বলেন, ‘‘গত দু’বছর ধরে যে ভাবে নরেন্দ্র মোদীজি ও অমিত শাহজি দেশকে এগিয়ে নিয়ে যাচ্ছেন ও ভারতকে নিয়ে বিশ্বের মনোভাব বদলে যাচ্ছে, তা খুবই উল্লেখযোগ্য। আমি বিজেপিতে যোগদান করার সিদ্ধান্ত নিয়ে খুবই উছ্বসিত।’’
‘পদ্মাবতী’ ছবিটি নিয়ে যে বিতর্ক তৈরি হয়েছে, সে ব্যাপারে প্রশ্ন করা হলে রাহুল বলেন, ‘‘আমি হুমকি ও হিংসাকে সমর্থন করি না। তবে ইতিহাসকে সম্মান করাটাও সমান গুরুত্বপূর্ণ। আমি মনে করি একটি ভাল সমাধান বেরোবে। উনি (ভংসালী) সংবেদনশীল পরিচালক ও বিজেপিও বড় পরিপ্রেক্ষিতে বিষয়টি দেখছে এবং শান্তি চায়।’’
যাঁরা ছবিটির বিরোধিতা করছেন, তাঁদের উদ্দেশে রাহুল বলেন, ‘‘আমি অনুরোধ করব আগে ছবিটি দেখুন, তার পরে সিদ্ধান্ত নেবেন।’’
ইতিহাসকে বিকৃতি করা ও মানুষের ভাবাবেগে আঘাত করার অভিযোগ করে বিভিন্ন রাজপুত গোষ্ঠী ‘পদ্মাবতী’র বিরোধিতা করছে।